Seun verdrink tydens visvanguitstappieFoto: NSRI Craig Lambinon, woordvoerder van die Nasionale Seereddingsinstituut (NSRI), sê die 41-jarige pa en sy sesjarige seun het glo visgevang toe branders hulle van die rotse afgeslaan het. Lambinon sê toe die NSRI by die toneel aangekom het, was die pa en seun reeds uit die water gehaal. Die seun is op die toneel dood verklaar. Die pa het hipotermie gehad en is per helikopter na ŉ nabygeleë hospitaal geneem vir verdere behandeling. Lambinon sê die voorval het by Trekoskraal, tussen Vredenburg en Paternoster, plaasgevind.